(2)Neuvosto antoi Luxemburgille 9 päivänä heinäkuuta 2019 ja 20 päivänä heinäkuuta 2020 eurooppalaisen ohjausjakson yhteydessä suosituksia. Neuvosto suositti erityisesti, että Luxemburg i) toteuttaa kaikki tarvittavat toimenpiteet pandemian torjumiseksi, talouden ylläpitämiseksi ja alkavan elpymisen tukemiseksi ja taloustilanteen salliessa jatkaa finanssipolitiikkaa, jonka tavoitteena on saavuttaa maltillisella tasolla oleva julkisen talouden rahoitusasema keskipitkällä aikavälillä ja varmistaa velkakestävyys samalla investointeja lisäten; parantaa terveydenhuoltojärjestelmän selviytymiskykyä varmistamalla terveydenhuollon työntekijöiden asianmukaisen saatavuuden ja nopeuttaa uudistuksia terveydenhuoltojärjestelmän ja sähköisten terveyspalvelujen hallinnoinnin parantamiseksi; ii) lieventää kriisin työllisyysvaikutuksia ja kiinnittää erityistä huomiota vaikeassa työmarkkina-asemassa oleviin henkilöihin; iii) toteuttaa tuloksellisesti toimenpiteitä, joilla tuetaan yritysten, erityisesti pienten ja keskisuurten yritysten ja itsenäisten ammatinharjoittajien, maksuvalmiutta; aikaistaa toteutusvalmiita julkisia investointihankkeita, edistää yksityisiä investointeja talouden elpymisen jatkamiseksi, keskittää investoinnit vihreään siirtymään ja digitaaliseen muutokseen, erityisesti kestävään liikenteeseen ja rakentamiseen, puhtaaseen ja tehokkaaseen energian tuotantoon ja käyttöön edistäen näin osaltaan asteittaista siirtymistä vähähiiliseen talouteen, sekä edistää innovointia ja digitalisaatiota erityisesti yrityssektorilla; iv) varmistaa rahanpesun torjuntasäännöstön tuloksellisen valvonnan ja noudattamisen trusti- tai yrityspalveluja tarjoavien ammattilaisten ja sijoituspalvelujen osalta sekä tehostaa toimia, joilla puututaan aggressiivista verosuunnittelua helpottaviin verojärjestelmän piirteisiin, erityisesti ulkomaille suoritettavien maksujen osalta. Arvioituaan edistymistä näiden maakohtaisten suositusten täytäntöönpanossa elpymis- ja palautumissuunnitelman toimittamisajankohtana komissio katsoo, että suositus, jonka mukaan Luxemburgin olisi toteutettava yleinen poikkeuslauseke huomioon ottaen kaikki tarvittavat toimenpiteet pandemian torjumiseksi, talouden ylläpitämiseksi ja alkavan elpymisen tukemiseksi, on pantu kaikilta osin täytäntöön. Yritysten maksuvalmiuden tukemista koskevan suosituksen suhteen on edistytty merkittävästi, kuten myös suosituksen, joka koskee toteutusvalmiiden julkisten investointihankkeiden aikaistamista talouden elpymisen edistämiseksi.

(23)Elpymis- ja palautumissuunnitelmassa kaavaillaan merkittäviä investointeja, jotta voidaan puuttua sosiaalisiin haasteisiin ja parantaa sosiaalista yhteenkuuluvuutta ja muita heikommassa asemassa olevien ryhmien integroitumista. Suunnitelmaan sisältyy erityisesti yksi toimi, jonka tavoitteena on edistää ikääntyneiden työntekijöiden osallistumista työmarkkinoille ja helpottaa sellaisten ihmisten integroitumista työelämään, joilla on muita todennäköisemmin puutteita digitaidoissa. Suunnitelmalla pyritään saavuttamaan yksi Euroopan sosiaalisten oikeuksien pilarin toimintasuunnitelmassa vuoteen 2030 asetetuista EU:n keskeisistä tavoitteista, jonka mukaan vähintään 60 prosenttia kaikista aikuisista osallistuu vuoteen 2030 mennessä koulutukseen vuosittain. Suunnitelman mukaisten terveydenhuoltojärjestelmän vahvistamiseen tehtävien investointien odotetaan hyödyttävän kaikkein heikoimmassa asemassa olevia ihmisiä. Tämän odotetaan myös edistävän Euroopan sosiaalisten oikeuksien pilarin täytäntöönpanoa ja sosiaalista yhteenkuuluvuutta, koska terveydenhuoltopalvelujen saatavuutta parannetaan siellä, missä palveluja on liian vähän.

(22)Komission yksiköiden tekemät simulaatiot osoittavat, että suunnitelmalla on mahdollista kasvattaa Luxemburgin BKT:tä 0,5–0,8 prosenttia vuoteen 2026 mennessä. Elpymis- ja palautumissuunnitelma sisältää huomattavan määrän uudistuksia ja investointeja, joilla puututaan kriisin vaikutuksiin ja vahvistetaan Luxemburgin kasvupotentiaalia sekä sen taloudellista, sosiaalista ja institutionaalista palautumiskykyä. Suunnitelmaan kuuluvien investointien ja uudistusten odotetaan edistävän sekä vihreän siirtymän että digitaalisen muutoksen suuntaista palautumista. Niiden odotetaan myös korjaavan osaltaan jatkuvaa osaavan työvoiman puutetta, joka rajoittaa kasvua ja investointeja erityisesti tieto- ja viestintätekniikan ja terveydenhuollon aloilla. Suunnitelma sisältää erityisesti useita toimenpiteitä digiteknologiaan liittyviä tai muita tulevaisuudessa tarvittavia taitoja kehittävien jatkuvien verkko-ohjelmien tarjoamiseksi työnhakijoille. Ohjelmia suunnittelee uudistettu työvoimatoimisto (ADEM), ja niiden tavoitteena on lisätä työllistymismahdollisuuksia. Muiden, laajempaan digitaalisen hallinnoinnin strategiaan liittyvien toimenpiteiden odotetaan edistävän digitaalista integraatiota yksityisellä sektorilla, muun muassa kiinnittämällä erityistä huomiota käyttäjien kokemukseen. Suunnitelmaan sisältyvillä toimenpiteillä edistetään myös asuntojen saatavuutta ja puhtaampia ja tehokkaampia liikennejärjestelmien sekä parannetaan terveydenhuoltojärjestelmän saatavuutta ja laatua.

(21)On odotettavissa, että elpymis- ja palautumissuunnitelmalla on asetuksen (EU) 2021/241 19 artiklan 3 kohdan c alakohdan ja liitteessä V olevan 2.3 jakson mukaisesti suuria vaikutuksia (luokitus A) Luxemburgin kasvupotentiaalin, työpaikkojen syntymisen sekä taloudellisen, sosiaalisen ja institutionaalisen palautumiskyvyn lujittumiseen, jonka suhteen hyvin toimivilla sisämarkkinoilla on keskeinen merkitys, ja Euroopan sosiaalisten oikeuksien pilarin täytäntöönpanoon muun muassa siten, että se edistää lapsia ja nuoria koskevia toimintapolitiikkoja sekä lieventää covid-19-kriisin taloudellisia ja sosiaalisia vaikutuksia, jotta voidaan lisätä taloudellista, sosiaalista ja alueellista yhteenkuuluvuutta ja lähentymistä unionissa.

(14)Terveydenhuoltojärjestelmän selviytymiskykyä ja hallinnointia on määrä lujittaa uudistuksilla ja investoinneilla, joilla pyritään ratkaisemaan tietyt Luxemburgin terveydenhoitoalan rakenteelliset ongelmat – pula terveydenhoitoalan ammattilaisista ja tarve tehostaa terveydenhuoltojärjestelmää – erityisesti digitalisaation avulla. Useiden terveydenhoitoalan ammattilaisten pätevyyksistä on tarkoitus antaa uudelleenlaadittu säädös, minkä pitäisi lisätä terveydenhoitoalan ammattien houkuttelevuutta ja korjata hoitohenkilöstön puutetta hoidontarpeen kasvaessa. Investoinneilla on tarkoitus edistää myös terveydenhoitoalan digitalisaatiota kiinnittäen huomiota yhteentoimivuuteen. Kaikki terveydenhoitoalan ammatit kattavalla digitaalisella rekisterillä on tarkoitus hallinnoida Luxemburgin terveydenhoitoalan ammattilaisia koskevia tietoja. Rekisterin avulla voidaan tehdä lyhyen ja keskipitkän aikavälin väestörakenne-ennusteita ja määrittää lääkäreiden tarvetta eri asiantuntija-aloilla ja maantieteellisillä alueilla. Näin pitäisi olla helpompi varautua siihen, että jossakin tulee pulaa ammattihenkilöstöstä. Myös etäkonsultointimahdollisuuksien kehittäminen on yksi keino lieventää terveydenhoitoalan henkilöstöön kohdistuvaa painetta ja vähentää samalla fyysisen matkustamisen tarvetta covid-19-pandemian aikana.

(9)Luxemburgin valitsemat toimenpiteet painottuvat vihreään siirtymään ja digitaaliseen muutokseen, sillä toimista 60,9 prosenttia on kohdistettu ilmastotekoihin ja 31,6 prosenttia digitalisaation edistämiseen, mikä on selvästi enemmän kuin vastaavat vähimmäisosuudet (37 prosenttia ja 20 prosenttia). Elpymis- ja palautumissuunnitelman vihreät komponentit ovat myös pitkälti Luxemburgin kansallisen energia- ja ilmastosuunnitelman mukaisia, ja jotkin suunnitelmassa ehdotetut hankkeet ovat osa laajempia strategioita, kuten osaamiselle rakentuvaa taloutta koskevaa strategiaa. Elpymis- ja palautumissuunnitelmassa on myös suhteellisen vahva sosiaalinen ulottuvuus (osaaminen, terveys ja asuminen), mikä edistää taloudellista, sosiaalista ja alueellista yhteenkuuluvuutta.

(25)Luxemburgin elpymis- ja palautumissuunnitelmaan sisältyy järjestelmällinen arviointi sen varmistamiseksi, että mistään toimenpiteestä ei aiheudu ympäristötavoitteille merkittävää haittaa. Sitä, ovatko toimenpiteet kyseisen periaatteen mukaisia, on mahdollista arvioida toimitettujen tietojen perusteella esimerkiksi silloin, kun on toimitettu perustelut sille, miten toimenpiteiden yhteydessä on tarkoitus soveltaa EU:n ja Luxemburgin voimassaolevaa lainsäädäntöä merkittävien haittojen välttämiseksi.

Vihreän siirtymän edistäminen luonnon monimuotoisuus mukaan lukien

(26)Elpymis- ja palautumissuunnitelma sisältää asetuksen (EU) 2021/241 19 artiklan 3 kohdan e alakohdan ja liitteessä V olevan 2.5 jakson mukaisesti toimenpiteitä, joilla suuressa määrin (luokitus A) edistetään vihreää siirtymää, mukaan lukien luonnon monimuotoisuus, tai siitä johtuviin haasteisiin vastaamista. Ilmastotavoitteita tukevat toimenpiteet ovat määrältään 60,9 prosenttia suunnitelman kokonaismäärärahoista asetuksen (EU) 2021/241 liitteessä VI esitetyn menetelmän mukaisesti laskettuna. Kuten asetuksen (EU) 2021/241 17 artiklassa edellytetään, elpymis- ja palautumissuunnitelma on johdonmukainen niiden tietojen kanssa, jotka on sisällytetty vuosien 2021–2030 kansalliseen energia- ja ilmastosuunnitelmaan.

(27)Luxemburgin elpymis- ja palautumissuunnitelmassa kiinnitetään erityistä huomiota vihreään siirtymään. Merkittävä osa investoinneista kohdennetaan tämän alan hankkeisiin. Suunnitelma sisältää toimenpiteen, jolla otetaan innovatiivisella tavalla käyttöön uusiutuvan energian tuotantokapasiteettia tietyssä paikassa. Luxemburg aikoo ottaa käyttöön tukijärjestelmän sähköautojen latauspisteverkostolle. Se aikoo myös tukea luonnon monimuotoisuuden suojelu- ja ennallistamistoimia hallituksen ja kuntien välisin sopimuksin. Muut haasteet, kuten rakennusten energiaperusparannus, eivät ole saaneet merkittävää roolia missään investointitoimenpiteessä, mikä johtuu pitkälti enimmäisrahoitusosuuden pienuudesta. Sama koskee julkisen liikenneinfrastruktuurin kehittämistä, jota Luxemburg kuitenkin jatkaa asetuksen (EU) 2021/241 nojalla myönnettävästä tuesta riippumatta.

(28)Yleisesti ottaen suunnitelmassa kuvatuilla toimilla odotetaan olevan pysyvä vaikutus vihreään siirtymään. Niiden odotetaan edistävän merkittävästi lisätoimenpiteitä edellyttävässä Luxemburgin kansallisessa energia- ja ilmastosuunnitelmassa esitettyjä ilmasto- ja energiatavoitteita. Toimenpiteiden odotetaan myös edistävän vuoteen 2030 asetettujen unionin energia- ja ilmastotavoitteiden sekä vuoteen 2050 asetetun EU:n ilmastoneutraaliuden tavoitteen saavuttamista.

Digitaalisen muutoksen edistäminen

(29)Elpymis- ja palautumissuunnitelma sisältää asetuksen (EU) 2021/241 19 artiklan 3 kohdan f alakohdan ja liitteessä V olevan 2.6 jakson mukaisesti toimenpiteitä, joilla suuressa määrin (luokitus A) edistetään digitaalista muutosta tai siitä johtuviin haasteisiin vastaamista. Digitaalisia tavoitteita tukevat toimenpiteet ovat määrältään 31,6 prosenttia suunnitelman kokonaismäärärahoista asetuksen (EU) 2021/241 liitteessä VII esitetyn menetelmän mukaisesti laskettuna.

(30)Luxemburgin elpymis- ja palautumissuunnitelmaan sisältyy joukko toimenpiteitä, joilla edistetään digitaalista muutosta. Useilla investoinneilla pyritään digitalisoimaan julkishallintoa ja tarjottuja palveluja sekä terveydenhuoltojärjestelmää niiden tuloksellisuuden ja tehokkuuden parantamiseksi. Suunnitelmaan sisältyy myös investointeja digitaalisten perustaitojen ja edistyneiden taitojen kehittämiseksi. Tämän on määrä edistää digitalisaatiota ja innovointia ja auttaa vastaamaan työmarkkinoiden tarpeisiin.

(31)Luxemburgin elpymis- ja palautumissuunnitelma sisältää myös toimenpiteitä, joilla vastataan digitaalisen muutoksen tuomiin haasteisiin. Yksi suunnitelmaan sisältyvistä investoinneista koskee kvanttiteknologiaan perustuvan ultraturvallisen viestintäinfrastruktuurin kehittämistä. Sen odotetaan parantavan henkilötietojen tietoturvaa, jonka suhteen digitaalinen muutos aiheuttaa merkittäviä haasteita. Suunnitelmalla edistetään digitalisaatiota myös työvoimatoimistossa (ADEM), jotta voidaan tehostaa viranomaisten työtä työmarkkinoiden tarpeiden tyydyttämisessä.

Pysyvät vaikutukset

(32)On odotettavissa, että elpymis- ja palautumissuunnitelma tuottaa suuressa määrin (luokitus A) asetuksen (EU) 2021/241 19 artiklan 3 kohdan g alakohdan ja liitteessä V olevan 2.7 jakson mukaisesti pysyviä vaikutuksia Luxemburgissa.

(33)Luxemburgin suunnitelmassa kaavailtujen investointien ja uudistusten toteutus on suunniteltu lisävivuksi tukemaan maata sen pitkän aikavälin tavoitteiden saavuttamisessa. Suunnitelmassa esitetyissä toimenpiteissä keskitytään innovatiivisiin ja kestäviin taloustoimiin, joihin liittyy merkittäviä hyödyntämismahdollisuuksia. Useiden innovatiivisten hankkeiden avulla Luxemburg monipuolistaa taloudellista toimintaansa, luo uusia investointimahdollisuuksia ja pääsee kestävämmälle kasvu-uralle. Lisäksi elpymis- ja palautumissuunnitelman tavoitteena on vastata vallitsevan terveyskriisin tuomiin ongelmiin, koska kriisi todennäköisesti pahentaa olemassaolevaa eriarvoisuutta. Suunnitelman pysyviä vaikutuksia voidaan vahvistaa myös luomalla synergioita suunnitelman ja muiden ohjelmien välillä, mukaan lukien koheesiopolitiikan varoin rahoitetut ohjelmat.

(34)Kaikilla elpymis- ja palautumissuunnitelman kolmella pilarilla pyritään tekemään politiikkoihin rakenteellisia muutoksia. Digitaalisia taitoja edistävillä aloitteilla on tarkoitus parantaa ja monipuolistaa työnhakijoiden ja työajan lyhentämisjärjestelyjen piirissä olevien työntekijöiden ammatillisia taitoja. Erityisesti korostetaan digitaalisten taitojen kehittämistä. Suunnitelmaan sisältyvillä uudistuksilla on pidemmällä aikavälillä määrä edistää elinikäistä oppimista ja parantaa koulutuksen soveltuvuutta työmarkkinoiden tarpeisiin, jotta työmarkkinat sietäisivät häiriöitä nykyistä paremmin. Suunnitelman toimenpiteillä on määrä parantaa terveydenhoitoalan selviytymiskykyä ja suoritustasoa korjaamalla terveydenhoitoalan ammattilaisten ja osaamisen puutetta, parantamalla hallintoa ja edistämällä terveydenhoitoalan digitalisaatiota (terveydenhuollon etäpalvelut mukaan lukien). Liikenteen hiilestä irtautumista nopeuttavien toimenpiteiden odotetaan tukevan vihreää siirtymää edistämällä uusiutuvien energialähteiden käyttöä ja luomalla uusia ’vihreitä’ työpaikkoja. Talouden läpinäkyvyyden ja oikeudenmukaisuuden parantamiseksi suunnitelmaan sisältyvillä uudistuksilla pyritään lujittamaan rahanpesun ja terrorismin rahoituksen torjuntaa koskevaa oikeudellista valvontakehystä. Näin ollen voidaan päätellä, että uudistusten ja investointien odotetaan johtavan pysyviin rakenteellisiin muutoksiin asianomaisissa politiikoissa.

Seuranta ja täytäntöönpano

(35)Elpymis- ja palautumissuunnitelmassa ehdotetut järjestelyt ovat asianmukaisia (luokitus A) takaamaan asetuksen (EU) 2021/241 19 artiklan 3 kohdan h alakohdan ja liitteessä V olevan 2.8 jakson mukaisesti elpymis- ja palautumissuunnitelman, mukaan lukien suunnitellun aikataulun, välitavoitteiden ja tavoitteiden ja niihin liittyvien indikaattoreiden, tuloksellisen seurannan ja toteuttamisen.

(36)Luxemburg on esittänyt luotettavan tarkastus- ja valvontajärjestelmän, jossa on selkeä institutionaalinen rakenne, tehtävienjako ja raportointimekanismit. Järjestelmällä pitäisi voida varmistaa välitavoitteiden ja tavoitteiden perusteellinen seuranta. Valtiovarainministeriön talous- ja budjettiasioiden osastolla on suunnitelmasta kokonaisvastuu, ja se toimii yhteyspisteenä komissioon päin. Kyseinen osasto toimii hallinnointiyksikkönä ja vastaa myös maksupyyntöjen ja johdon vahvistuslausumien laatimisesta, minkä lisäksi se koordinoi ja seuraa elpymis- ja palautumissuunnitelman täytäntöönpanoa. Hallinnointiyksikön vastuulla on myös kaikkien indikaattoreihin liittyvien tietojen kokoaminen sekä näiden tietojen johdonmukaisuuden tarkastaminen ja yleisemmin laadunvalvonta. Luxemburg on ilmoittanut, että välitavoitteiden ja tavoitteiden hallinnointia ja raportointia varten kehitetään parhaillaan integroitua järjestelmää suunnitelmassa kuvattujen hallinnointi- ja raportointivaatimusten täyttämiseksi. Asetuksen (EU) 2021/241 20 artiklan 5 kohdan e alakohdan mukaisesti Luxemburgin olisi samanov asetuksen 22 artiklan noudattamiseksi toteutettava tämä toimenpide vahvistamalla täytäntöönpanotilanne ennen ensimmäisen maksupyynnön esittämistä. Järjestelmästä on laadittava erityinen tarkastuskertomus. Kertomuksessa on analysoitava havaitut puutteet ja toteutetut tai suunnitellut korjaavat toimet. Näin varmistetaan erityisesti, että Luxemburgilla on asiaankuuluvat vaatimukset täyttävä järjestelmä. Siksi on asetettu välitavoite sen varmistamiseksi, että järjestelmä pannaan täytäntöön ennen ensimmäisen maksupyynnön esittämistä.

(37)Yleisen varainhoidon tarkastuselimen (Inspection Générale des Finances, ”IGF”), joka on myös yhteistyössä hallinnoitujen varojen tarkastusviranomainen, olisi toimittava tarkastusviranomaisena myös suunnitelman täytäntöönpanossa. Koska Luxemburg on päättänyt toimittaa yhden maksupyynnön vuodessa, tarkastusviranomaisen pitäisi suorittaa toimien tarkastukset ja järjestelmätarkastus vuosittain ja laatia niiden perusteella vuotuinen tarkastuskertomus. Tarkastuskertomuksessa se analysoi, toimiiko hallinto- ja valvontajärjestelmä tuloksellisesti. Tarkoituksena on antaa kohtuullinen varmuus siitä, että komissiolle toimitetuissa maksupyynnöissä ilmoitettuja välitavoitteita ja tavoitteita koskevat tiedot ovat oikein. Tarkastusviranomainen on hallintoyksiköstä riippumaton, mikä varmistaa tehtävien asianmukaisen eriyttämisen.

(38)Välitavoitteet ja tavoitteet koskevat myös jo toteutettuja toimenpiteitä, jotka ovat asetuksen 17 artiklan 2 kohdan nojalla tukikelpoisia. Näiden välitavoitteiden ja tavoitteiden tyydyttävä saavuttaminen oikea-aikaisesti on tarpeen maksupyynnön perustelemiseksi.

(39)Jäsenvaltioiden olisi varmistettava, että tukivälineestä annettavasta rahoitustuesta tiedotetaan ja se tuodaan esille asetuksen (EU) 2021/241 34 artiklan mukaisesti. Jäsenvaltiot voivat pyytää teknisen tuen välineestä teknistä tukea, jolla niitä autetaan suunnitelman täytäntöönpanossa.

Kustannukset